Хрысціянская традыцыя ўшанавання памерлых сталася працягам традыцый паганскіх. Першыя хрысціянскія могілкі былі працягам могілак ужо існых. У Мінску гэта Старажоўскія могілкі, якія паўсталі на схілах гары Пярэспа, месцы яшчэ дахрысціянскіх пахаванняў. Пачынаючы ад Х стагоддзя могілкі ўсё часцей паўстаюць на падворках храмаў і манастыроў альбо паблізу іх, але ў сувязі з ростам насельніцтва гарадоў новыя месцы для пахаванняў паўстаюць за гарадскімі межамі.